༄༅། །མི་གཡོ་བ་དཀར་པོའི་ཞལ་ཤེས་བཞུགས་
པའི་དབུ་ཕྱོགས་སོ། །
༄༅། །ལྷག་པའི་ལྷ་མཆོག་གཏུམ་པོ་དཀར་པོ་ལ་ཕྱག་འཚལ་ལོ། །བློ་གྲོས་འཕེལ་
བར་བྱེད་པའི་ཤེས་རབ་འཁོར་ལོ་སྙིང་ཁར་བསྒོམ་པའི་མན་ངག་ནི། རང་ཉིད་ཁྲོ་རྒྱལ་དུ་
གསལ་བའི་སྙིང་རྩེ་མོ་གྱེན་དུ་བསླང་པའི་ནང་དུ། ཧཱུཾ་དཀར་པོ་མེ་ལྟར་འབར་བ་བསམས་ལ་
སྔགས་བརྒྱ་བཟླས་པས། དེའི་འོད་ཀྱིས་སྙིང་ཁ་བྱེ་ནས། པདྨ་དཀར་པོ་འདབ་བརྒྱད་ལྟ་བུར་
གྱུར། དེ་ལ་མ་རེག་ཙམ་དུ་རལ་གྲི་རྩེ་མོ་ལ་མེ་འབར་བ་བརྒྱད་འཆང་གཟུང་ལྟེ་བ་ལ་བསྟན་
ཏེ༑ འཕྲེད་ལ་ཉལ་ཐབས་སུ་གནས་པ། པདྨའི་ལྟེ་བ་ཅུང་ཟད་མཐོ་ཞིང་ཟླུམ་པ་ལ་ཡེ་ཤེས་
སེམས་དཔའ་སོར་བཞི་ཙམ། རལ་གྲི་བརྒྱད་ཀྱི་སྟེང་དུ་མ་རེག་ཙམ་ལ་ལྷ་བརྒྱད་ཚོན་གང་
ཙམ། ཤིན་ཏུ་དོད་ལ་ཧུར་ཐོན་པ། འཕར་ལ་ཁད་པ་རེ་རེ་ཡོད་པ་དགུ་ཚོམས་སུ་གསལ་
བཏབ། དེ་རེ་རེའི་ཐུགས་ཀར་ཧཱུཾ་ཡིག་འབར་བ་རེ་རེ་གསལ། སྔགས་བཟླས་པའི་ཚེ། རལ་
གྲི་བརྒྱད་པོ་ཆོས་བསྐོར་དུ་མྱུར་བར་འཁོར་བས་མི་ཤེས་པའི་དྲ་བ་རྣམས་བཅད། མེ་འོད་
འབར་བས་རྨོངས་པའི་མུན་པ་ཐམས་ཅད་བསལ། ལྷ་དགུའི་ཐུགས་ཀའི་ཧཱུཾ་ལས་འོད་ཟེར་
འཕྲོས་པས། བློ་གྲོས་ཀྱི་སྣང་བ་རྒྱས། འོད་ཟེར་ཕྱིར་འཕྲོས་པས་རྒྱལ་བ་སྲས་བཅས་ཀྱི་
མཁྱེན་རབ་ཀྱི་འོད་ཀྱི་རྣམ་པར་སྤྱན་དྲངས་ཏེ། རང་ལ་ཐིམ་པར་བསམ་ཞིང་། ལྷ་དགུ་པོ་ཡང་
སྔགས་འུར་རུ་རུ་སྒྲོག་པར་དམིགས་ནས། སྔགས་བཞི་བརྒྱ་ཙམ་བཟླས། ཡང་དེ་ཐམས་ཅད་
འོད་ཀྱི་རང་བཞིན་དུ་ཞུན་མར་ལྟར་གྱུར་ནས། སྙིང་ཁའི་ནང་མེར་གྱིས་གང་། སྙིང་པདྨ་ཁ་
ཟུམ་པ་སྒོང་ང་ལྟ་བུར་གྱུར། དེའི་ཕྱི་ནས། ཤེས་རབ་སྙིང་པོའི་སྔགས་ཀྱི་ཕྲེང་བས་དཀྲིས་ཤིང་
-510-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
བསྡམས་པར་བསམ་མོ། །དམིགས་པ་གཞན་སྒྲུབ་ཐབས་སུ་གསལ་ལོ། །རིག་པ་མཐོ་དམན་
ཁྲོ་རྒོད་ཆེ་ན། ལྷ་ཐུགས་རྗེ་ཆེན་པོའམ་འཇམ་དབྱངས་དཀར་པོ་ལྟ་བུ་ཞི་བར་བསྒྱུར་ལ། དེའི་
སྔགས་ཅུང་ཟད་བཟླས། ཡང་ལྷ་ལ་དམིགས་པ་དོར་ནས། སྔགས་ཀྱི་སྒྲ་དྲག་སྟོང་ལ་སེམས་
གཏད་ལ་ཅུང་ཟད་བཟླས། ཡང་རང་ལུས་ལྷར་གསལ་བ་དེའི་བདུད་རྩིའི་རྒྱ་མཚོའི་ནང་དུ།
ལན་ཚྭ་ཆུར་བཅུག་པ་བཞིན་ཞུ་ནས། བདེ་མེར་རེ་བ་ལ་ཤེས་པ་གཏད་ལ་སྔགས་བཟླས།
ཡང་འབྱུང་པོའི་ཆུ་འཕྲུལ་བྱུང་ན། སྣང་སྲིད་སྣོད་བཅུད་ཐམས་ཅད་ལྷར་བསྒོམས་ལ། དེ་
ཐམས་ཅད་སྔགས་དྲག་པོ་བཟླས་ཤིང་། ཕྱོགས་ཐམས་ཅད་བསྐལ་པའི་མེ་ལྟར་འབར་བར་
དམིགས་ལ། རིག་པ་ཧུར་བཏོན་ལ་སྔགས་བཟླས། ཐུན་མཚམས་སུ་གཏོར་མ་དང་། མདོ་
སྒྲུབ་ཡིད་གཞུངས་པ་བྱ། ཡང་བར་སྣང་དུ་ཡི་གེ་ཧཱུཾ་གསལ་པོར་བསྒོམས་ལ། རང་གི་ཤེས་པ་ཧཱུཾ་
དང་། གནོད་བྱེད་ཀྱི་ཤེས་པ་ཧཱུཾ་དུ་གསལ་བ་ཡང་དེ་ལ་བསྟིམ་ནས། གསལ་སྟོང་དུ་རོ་གཅིག་
པའི་ངང་ལ་ཧྲིག་གེ་བཞག །མཐར་འཇའ་ཚོན་ཡལ་བ་ལྟར་ནམ་མཁའི་དབྱིངས་སུ་ཡལ་དུ་
གཞུག་གོ །དོན་སྒྲུབ་པའི་ཚེ་སྔ་དྲོ་ཐོག་མར་རྗེ་བཙུན་ལ་གཏོར་མ་ཕུལ་ཏེ་གསོལ་བ་བཏབ་ན་
འགྲུབ་པར་འགྱུར་རོ། །སྲན་མ་ནག་པོ་དང་། བྲ་བོ་དང་། ཉུངས་ནག་ལ་སྔགས་བཏབ་སྟེ་
བྲབས་ན་འབྱུང་པོ་འཇོམས་པར་བྱེད་དོ། ཁམ་ཕོར་སོ་མ་བཏང་བ་ལ་ཐོ་ལོ་དཀར་གྱིས་
སྔགས་བྲིས་ཤིང་བྱིན་གྱིས་བརླབས་ནས་སྒོ་སྟེང་དུ་བཅངས་ན་བྱིས་པ་བསྲུང་བར་བྱེད་
དོ༑ ༑སྲ་ཚིལ་ལ་མིའམ་མི་མ་ཡིན་པའི་གཟུགས་སོར་བཞི་པ་བྱས་ནས། སྙིང་ཁར་མིང་རུས་
བྲིས་པ་བཅུག་སྟེ་བཀུག་ནས། དེའི་ཁར་ཚེར་མ་བཙུགས་ན་ངག་རེངས་པར་འགྱུར་རོ། །མིའི་
རྗེ་ངར་གྱི་རུས་པའམ། ལྕགས་ཀྱི་ཕུར་པ་སོར་བརྒྱད་པ་བྱས་ཏེ། རྐང་པ་ལ་བཙུགས་ན་འགྲོ་
བ་རེངས་པར་འགྱུར་རོ། །སྙིང་ཁར་བཙུགས་ན་ཁྲོས་པ་ཞི་བར་འགྱུར་རོ། ཁམ་ཕོར་ལ་རྡོ་
རྒྱུས་ཀྱིས་སྔགས་མིང་སྤེལ་དང་བཅས་པ་བྲིས་ནས་དགྲ་བོའི་སྒོར་སྦས་ན་བརླག་པར་འགྱུར་
-511-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
རོ༑ ༑དུར་ཁྲོད་ཀྱི་ཐལ་བ་ལ་བཟླས་ནས་སྒོ་གླེགས་ལ་བཏབ་ན་སྤྲོད་པར་འགྱུར་རོ། ཁྱི་ནག་
གི་ཐོད་པ་ལ་དེ་བཞིན་བྲིས་ཏེ་ཀླུ་གནས་པར་སྦས་ན་མཛེས་ཟིན་པར་འགྱུར་རོ། །རབས་ཆད་
ཐོད་པ་ལ་དེ་བཞིན་བྲིས་ནས་རབས་ཆད་ཀྱི་དུར་དུ་སྦས་ན་རབས་ཆད་པར་འགྱུར་རོ། །རལ་
གྲི་ལ་བཟླས་ནས་འཆང་སྟེ་གཡུལ་དུ་ཞུགས་ན་རྒྱལ་བར་འགྱུར་རོ། །སྡིགས་མཛུབ་རལ་གྲི་
མེ་འབར་བར་བསམ་ནས་རྒོལ་བ་ལ་གཏད་དེ་བློ་གྲོས་ཐམས་ཅད་བཅད་ཅིང་བསྲེགས། རང་
གི་དཔྲལ་བའི་ཧཱྃ་ཡིག་གི་འོད་ཀྱིས་བློ་གྲོས་ཀྱི་ནུས་པ་ཚུར་བསྡུས་པར་དམིགས་ཏེ། རྩོད་པ་
བྱས་ན་རྒྱལ་བར་འགྱུར་རོ། །མངོན་པར་རྟོགས་པ་གསལ་བ་གལ་ཆེའོ། །
སྔོན་དུ་བསྙེན་པ་འབུམ་ཕྲག་བཞི་བཅུ་བྱས་ནས། ལས་སྦྱོར་བརྩམ་པར་བྱའོ། །རྗེ་
བཙུན་མི་གཡོ་བ་དཀར་པོའི་ཞལ་ཤེས། ལས་སྦྱོར་ཤིན་ཏུ་ཟབ་པ་གསལ་བར་ཡི་གེར་འགོད་
པ་མི་འོས་ཀྱང་། དད་གུས་དང་ལྡན་པའི་དགེ་བའི་བཤེས་གཉེན་ཀུན་དགའ་རྒྱལ་མཚན་པའི་
གསུང་གི་ངོ་མ་ཆོག་པས་བསོད་སྙོམས་པ་རིན་ཆེན་རྒྱལ་མཚན་གྱིས་གསལ་བར་བྲིས་པ་
འདིས་སེམས་ཅན་ལ་ཕན་པར་གྱུར་ཅིག །མངྒ་ལཾ་ཀུ་རུ། ཤུ་བྷཾ།། །།